צנזורה על השמעת שירים בישראל
צנזורה על השמעת שירים ברדיו

להלן רשימה של שירים שנאסרו להשמעה בתחנות הרדיו:
| שם השיר | מחבר המילים | מבצע | שנה | מבקש הצנזורה | התחנות עליהן חלה הצנזורה | סיבת הצנזורה | הערות |
| --- | --- | --- | --- | --- | --- | --- | --- |
| "כושי כלב קט" | אנדה עמיר-פינקרפלד | יפה ירקוני | שנות החמישים | ממשלת ישראל | קול ישראל | הופעת המילה "כושי" הנחשבת כמילת גנאי לאפריקאים והייתה עלולה לפגוע ביחסים הנרקמים בין ישראל למדינות אפריקה. |  |
| "הסלע האדום" | חיים חפר | אריק לביא | 1958 | המועצה הציבורית שליד שירותי השידור | כולן | עידוד הליכה מסוכנת לפטרה שבירדן, שהייתה באותם ימים מדינת אויב. | לטענת עובדים בקול ישראל האיסור הוטל על ידי משרד הביטחון, אך מנהל המשרד באותם ימים שמעון פרס הכחיש זאת. |
| "אנקש" | ברטולט ברכט (תרגום מאת נתן אלתרמן) | אריק לביא | 1958 | המועצה הציבורית שליד שירותי השידור | כולן | הופעת המילה "זונה". |  |
| "הפרוצה החלוצה" | חיים חפר | בצל ירוק | 1959 | אסור להשמעה בתחנות הרדיו ומוחרם במחנות צה"ל | אסור להשמעה בתחנות הרדיו ומוחרם במחנות צה"ל | תוכן מיני |  |
| "שיר השכונה" | חיים חפר | התרנגולים | 1963 |  |  | רמיזות מיניות | איסור זמני לתקופה מסוימת. |
| "יחזקאל" | חיים חפר | החלונות הגבוהים | 1967 | קול ישראל | קול ישראל | צנזורה עצמית של קול ישראל בגלל מילות השיר המתארות את הנביא יחזקאל כדמות קרובה ועממית והדבר פוגע ברגשות הציבור הדתי. |  |
| "חייל של שוקולד" | חנוך לוין | החלונות הגבוהים | 1967 | קול ישראל | קול ישראל | נפסל בטענה שהוא גורם לדמורליזציה בקרב חיילים, בגלל המשפט ”בוא חייל של שוקולד בוא אלי אל המשלט שב תנוח אל תירא ותשוב לעפרך”. |  |
| "הלו נאצר, כאן חוסיין" | ד. מנהיים | פפה (אריה פלדמן) | 1967 | קול ישראל | קול ישראל | עלבונות כלפי חוסיין, מלך ירדן. | פסילת השיר לשידור הגיע בעקבות תלונות של מאזינים על כך שגלי הרדיו עוברים מעבר לגבול ושם לא נוהגים להשמיע עלבונות כלפי המנהיג. |
| "בת 26" | חיים חפר | רבקה מיכאלי | שנות השישים | קול ישראל | קול ישראל | תוכן מיני | הוגבל לשידור אך ורק לשעות הערב. |
| "שישי חם" | שמוליק קראוס | שמוליק קראוס | 1977 |  |  | השיר רומז לשימוש בסמים. |  |
| "קדוש" | אפרים סידון וב. מיכאל | אפי בן ישראל | 1979 | קול ישראל | קול ישראל | פגיעה בציבור הדתי | מתוך הצגת הסאטירה "ערוץ 2" בבימויו של מוטי קירשנבאום. |
| "בדרך לרמות" | אפרים סידון וב. מיכאל | משתתפי ההצגה | 1979 | קול ישראל | קול ישראל | פגיעה בציבור הדתי | מתוך הצגת הסאטירה "ערוץ 2" בבימויו של מוטי קירשנבאום. |
| "האשה שאיתי" | ז'ואן מנואל סראט (תרגום לעברית של יהונתן גפן) | דויד ברוזה | 1983 |  |  | המילה "זיונים" הנחשבת כתוכן מיני. | השיר הושמע די הרבה פעמים, אך מתקליט השדרים שנמסר לתחנות השידור נמחקה המילה באמצעות "פיפס" שנשמע עליו. |
| "האונס" | הלל מיטלפונקט | אהוד בנאי ומזי כהן | 1986 |  |  | נאסר להשמעה בגלל הטקסט המתאר אונס ובגלל המסרים האנטי מלחמתיים. |  |
| "נערת הרוק" | יצחק לאור | ריקי גל | 1987 |  |  | תכנים מיניים בוטים. |  |
| "בחצרות בחושך" | ערן צור | טאטו | 1988 | קול ישראל וגלי צה"ל | קול ישראל וגלי צה"ל | צנזורה עצמית של ערוצי השידור בגלל הגסות שבשיר ובפרט תיאור מעשה אונס. |  |
| "יורים ובוכים" | סי היימן | סי היימן | 1988 | גלי צה"ל | גלי צה"ל | ביקורת על שליטת צה"ל בשטחים הכבושים. | השיר המשיך להיות מושמע ברשת ג'. |
| "חד גדיא" | חוה אלברשטיין | חוה אלברשטיין | 1989 | הוועד המנהל של רשות השידור | רשות השידור | ביקורת על שליטת צה"ל בשטחים הכבושים, תוך פרשנות לטקסט של חד גדיא מסדר פסח. | היועץ המשפטי לממשלה יוסף חריש קבע שההחלטה אינה חוקית. |
| "אחרינו המבול" | נורית גלרון | נורית גלרון | 1989 | הוועד המנהל של רשות השידור | רשות השידור | ביקורת על שליטת צה"ל בשטחים הכבושים, תוך פרשנות לטקסט של חד גדיא מסדר פסח. | היועץ המשפטי לממשלה יוסף חריש קבע שההחלטה אינה חוקית. |
| "ואז הופיעה בטי" | ערן צור | ערן צור | 1995 | העורכים המוזיקליים בגלי צה"ל | גלי צה"ל | תוכן מיני שכונה אז 'גסויות ותיאורים פרובוקטיביים'". |  |
| "אני מניאק" | גיל קופטש | גיל קופטש | 1997 | מפקד גלי צה"ל משה שלונסקי | גלי צה"ל | ניבולי פה. |  |
| "לב זהב" | דניאל שושן | שרית חדד | 2001 |  |  | שרית חדד הפסיקה לשיר שיר זה בגלל אסון ורסאי והשיר הופסק להיות מושמע ברדיו. למרות זאת, הוא משומע מדי פעם ברדיו. |  |
| "הקיץ בא" | אופיר קותיאל ורונן סאבו | רונית ראסטה | 2007 |  |  | תכניו פרובוקטיביים מדי. |  |
| "עניין של הרגל" | אלונה קמחי | יזהר אשדות | 2012 | גלי צה"ל | גלי צה"ל | צונזר עצמית על ידי התחנה מאחר שלטענת התחנה שיר מגנה את חיילי צה"ל ובז להם. |  |
| "קאקדילה" | משה בן אברהם, מאור תיתון, אופק יקותיאל ואלעד טרבלסי | עומר אדם | 2022 | כאן גימל וגלגלצ | כאן גימל וגלגלצ | החפצת נשים ומילים פוגעניות כלפי ציבור העולים מרוסיה וברית המועצות לשעבר. | צנזורה עצמית של ערוצי הרדיו בעקבות לחץ ציבורי, בעיקר באמצעות הרשתות החברתיות המקוונות. |